คาดแอปเปิลออกปากกาสไตลัสใช้งานคู่แท็บเล็ต iPad Pro
ภาพ ไอแพด โปร (iPad Pro) จากเว็บไซต์ Macruomrs,นักวิเคราะห์ KGI ซิเคียวริตีส์ คาดว่า แอปเปิล อาจจะออกปากกาสไตลัส มาเป็นอุปกรณ์เสริมสำหรับใช้งานคู่กับ iPad Pro จอ 12.9 นิ้ว เพื่อสำหรับกลุ่มนักออกแบบและการใช้งานระดับองค์กร โดยจะเปิดตัวราวๆ ไตรมาสที่ 2-3 ปี 2558 นี้,เว็บไซต์ Macrumors รายงานอ้าง รายงานบทวิเคราะห์ของ หมิง ฉี กั๊วะ นักวิเคราะห์ของ เคจีไอ ซิเคียวริตีส์ (KGI Securities) ที่รายงานว่า มีความเชื่อว่าแอปเปิลอาจจะเปิดตัวปากกาสไตลลัส (stylus Pen) เพื่อเป็นอุปกรณ์เสริมสำหรับผลิตภัณฑ์ใหม่ของบริษัทอย่างแท็บเล็ตจอยักษ์ ไอแพด โปร (iPad Pro) ที่มีขนาดจอใหญ่ถึง 12.9 นิ้ว ที่เป็นข่าวลือไปก่อนหน้านี้ โดยหวังจะออกมาสนองความต้องการในการใช้งานของกลุ่มนักออกแบบ และองค์กรที่ต้องใช้ปากกาสไตลัสทำงาน,ปากกาสไตลัสนี้จะให้ความแม่นยำมากกว่าการใช้นิ้วของคน ทำให้ใช้งานได้สะดวกมากขึ้นเมื่อใช้ร่วมกับแป้นพิมพ์ และเม้าส์ในบางกรณี จึงเชื่อว่าแอปเปิลสไตลัส จะเพิ่มประสบการณ์ใหม่ในการทำงานบนไอแพดจอ 12.9 นิ้ว แต่มันจะเป็นอุปกรณ์เสริมที่แยกขาย ไม่ได้มาในกล่องกับไอแพดโปร เนื่องจากราคาต้นทุนที่สูง จะทำให้ราคาไอแพดโปรสูงกว่าเดิม นักวิเคราะห์ของ เคจีไอ ซิเคียวริตีส์ กล่าว,หมิง ฉี กั๊วะ กล่าวด้วยว่า ตัวปากกาสไตลัส คาดว่าจะใช้สายไลท์นิ่งในการชาร์จแบตเตอรี่ ที่จะสะดวกมากกว่าการใช้เครื่องชาร์จไฟแบบไร้สายที่มีราคาแพง และในสไตลัสรุ่นแรกจะยังไม่มีไจโรสโคปที่เป็นตัววัดการเคลื่อนที่ แต่น่าจะมีให้เห็นในรุ่นถัดไป รวมทั้งการสนับสนุนการเขียนภาพ 3 มิติ ด้วยการใช้ปากกาเขียนภาพบนอากาศ ทั้งนี้ คาดว่าแอปเปิลน่าจะเปิดตัวได้ในช่วงไตรมาสที่ 2-3 ของปีนี้ ตรงกับช่วงเวลาที่คาดการณ์ไว้ว่าจะมีการเปิดตัวไอแพดโปร และเมื่อเร็วๆ นี้ แอปเปิลก็เป็นหนึ่งในบริษัทที่ขอยื่นจดสิทธิบัตรเกี่ยวกับปากกาสไตลัสมากที่สุดเจ้าหนึ่ง ด้วยการระบุว่า เป็นการติดต่อสื่อสารกับปากกาสไตลัส ที่สามารถคัดลอกบันทึก การเขียนด้วยลายมือไปสู่รูปแบบดิจิตอล.,ที่มา : ,macrumors
นักวิเคราะห์ KGI ซิเคียวริตีส์ คาดว่า แอปเปิล อาจจะออกปากกาสไตลัส มาเป็นอุปกรณ์เสริมสำหรับใช้งานคู่กับ iPad Pro จอ 12.9 นิ้ว เพื่อสำหรับกลุ่มนักออกแบบและการใช้งานระดับองค์กร โดยจะเปิดตัวราวๆ ไตรมาสที่ 2-3 ปี 2558 นี้
ไอแพด โปร,iPad Pro,ไอแพดจอยักษ์,แท็บเล็ต,ปากกาสไตลัส,stylus,แอปเปิล,เคจีไอ ซิเคียวริตีส์,นักวิเคราะห์,ข่าวไอที,ไทยรัฐออนไลน์